QV71

QV71 is die grafkelder van Bintanat, die dogter en groot vrou van farao Ramses II, in Egipte se Vallei van die Koninginne. Die grafkelder is uitgegrawe deur Ernesto Schiaparelli, direkteur van die Egiptiese Museum in Turyn, en is vroeër ook kortliks deur Lepsius beskryf. Uitleg en versierings Die hoofsaal van die grafkelder bevat baie tonele met gode. Bintanat verskyn voor Ptah-Seker, Anoebis met die kop van 'n ram en Hathor met die kop van 'n koei. Die prinses-koningin word deur Hathor na die god Sjoe gelei, en in 'n ander toneel deur Anoebis na Osiris en Hathor. Ander tonele wys haar ná haar dood waar sy offerandes aan Chepri en Anoebis bring, en 'n offerande van 'n foto van Maät aan Ptah. In nog 'n toneel word sy deur Thoth gelei om voor Ra en Isis te verskyn. In die binnekamer word gewys hoe Bintanat vir Noen en Serket bewonder. Op 'n ander plek bewonder sy Anoebis. Die sarkofaag en deksel is gevind. Die sarkofaag word nou in die Kaïromuseum gehou (JdE 47370). Dit lyk of dit later deur 'n man opgeëis is vanweë die inskripsies daarop. Verwysings Skakels Theban Mapping Project – Plan van die grafkelder en ander besonderhede. Hierdie artikel is in sy geheel of gedeeltelik uit die Engelse Wikipedia vertaal.